
_START_ARTICLE_
Kludeeg
_START_PARAGRAPH_
En kludeeg er et træ, som i folketroen er helligt og kan helbrede sygdom. Den syge skal efterlade et stykke tøj på træet, deraf navnet kludeeg. Nogle kludeege har også et naturligt hul, som patienter kan kravle igennem og opnå magiske ting._NEWLINE_Der findes kludeege mange steder i Danmark.
_START_SECTION_
Bistrupskovene på Midtsjælland
_START_PARAGRAPH_
Kludeegen ved Bistrupskovene på Midtsjælland var indtil sin død i august 2003 Danmarks tredjeældste eg efter Kongeegen ved Jægerspris og Ulvedalsegen i Jægersborg Dyrehave._NEWLINE_Træet var 600–900 år gammelt._NEWLINE_Kludeegen var mere end 30 meter højt og havde en omkreds på 12,5 meter._NEWLINE_Specielt i efterkrigsårene ophængte tuberkulosepatienter tøjstykker og femører på træet.
_START_SECTION_
Leestrup Skov
_START_PARAGRAPH_
Kludeegen i Leestrup Skov er et "klogt træ". Ifølge folketroen kunne kloge træer helbrede forskellige sygdomme og skavanker, som barnløshed. Oprindeligt var Kludeegen et "hul-træ" dvs. med en åbning, som den syge skulle igennem, ofte nøgen. Til ceremonien kunne høre, at den skrantende tog en smule bark med og hængte et tøjstykke op på træet.